Proizvodi i usluge 2014.

Godina 2014. bila je prva godina novog mandata Agencije koji se znatno razlikuje od prijašnjih mandata. Novi portfelj uključuje preostale dijelove Programa za poduzetništvo i inovacije i programa Inteligentna energija – Europa te nove programe Obzor 2020., COSME, LIFE i EFPR. Agencija je odgovorna za upravljanje djelovanjem Unije u područjima potpore malim i srednjim poduzećima, energije, okoliša, pomorstva i ribarstva, poduzetništva i inovacija (uključujući ekološke inovacije) u okviru sljedećih programa Unije. Novi programi — Konkurentnost poduzeća te malih i srednjih poduzeća (COSME) — Program za istraživanje i inovacije (Obzor 2020.) u sljedećim područjima: energija, okoliš i resursi — Program za okoliš i klimatske aktivnosti (LIFE) — Europski fond za pomorstvo i ribarstvo (EFPR) Preostali dijelovi programa — Sljedeći dijelovi Okvirnog programa za konkurentnost i inovacije: Inteligentna energija – Europa (IEE) i programi ekoloških inovacija. COSME – Program za konkurentnost poduzeća te malih i srednjih poduzeća odnosi se na jačanje konkurentnosti i održivosti poduzeća Unije i usmjeren je na poticanje poduzetničke kulture kako bi se promicalo osnivanje i rast malih i srednjih poduzeća (MSP). Ključne aktivnosti — COSME je bio jedan od novih programa koji su delegirani Agenciji 2014. godine. — Priopćavanje i širenje informacija čine temeljne aktivnosti programa COSME. Primjerice, EASME je u suradnji s gospodarskom komorom grada Torina (partnerom mreže) organizirao godišnju konferenciju koja je privukla više od 700 sudionika te su, kao rezultat 2 000 neslužbenih i službenih poslovnih sastanaka, utvrđene 192 potencijalne poslovne mogućnosti. Obzor 2020. – program EU-a za financiranje istraživanja i inovacija čiji je cilj poticati gospodarstvo i pružiti znanstvene i tehnološke temelje te industrijsku konkurentnost u budućnosti, pridonoseći pametnijem, održivijem i uključivijem društvu. Njime se jamči povećanje napretka, otkrića i novina tako što se dobre ideje prenose iz laboratorija na tržište. Inovacije u malim i srednjim poduzećima Ključne aktivnosti — EASME je 2014. godine objavio četiri poziva na podnošenje prijedloga u okviru „Inovacija u MSP-ovima” programa Obzor 2020. te dva druga poziva „Iskorištavanje punog potencijala elektroničke suradnje” i „Projekti uz potporu klastera za nove industrijske lance vrijednosti” s rokovima u ožujku i travnju 2015. Instrument za mala i srednja poduzeća Ključne aktivnosti — Pokretanje novog instrumenta za mala i srednja poduzeća – riječ je o pozivu na podnošenje prijedloga koji je stalno otvoren i koji je ostvario veliki uspjeh s obzirom na to da je Agencija u četiri zasebna razdoblja zaprimila više od 8 000 prijava. Odabranim poslovnim idejama nastoji se uvesti nove proizvode, postupke i usluge. — Programom se predviđa podučavanje korisnika. Definirani su ciljevi podučavanja i izrađeni su metodološki početni paketi. Glavni rukovoditelji pomažu korisnicima instrumenta za MSP-ove da definiraju svoje prioritete u pogledu podučavanja i predlože jednog ili više mentora za sebe. Do kraja godine 39 MSP-ova definiralo je svoje potrebe i izabralo mentore te je Agencija sklopila ugovore s 21 mentorom. Agencija pridonosi posebnom cilju „prijelaza na pouzdan, pristupačan, javno prihvaćen, održiv i konkurentan energetski sustav, s ciljem smanjenja ovisnosti o fosilnim gorivima u kontekstu sve većeg pomanjkanja resursa, povećane potrebe za energijom i klimatskih promjena” u okviru 3. društvenog izazova „Sigurna, čista i učinkovita energija.” Ključne aktivnosti — Dvije od triju tema odnosile su se na ugovorna javno-privatna partnerstva u vezi s energetski učinkovitim zgradama. Treća se odnosila na javno-privatno partnerstvo u vezi s prerađivačkom industrijom (program SPIRE). Agencija je zaprimila 63 prijedloga, od kojih je 19 predloženo za financiranje. — Otvoreno je 15 tema u području mjera povezanih s istraživanjem i inovacijama te u području mjera u vezi s koordinacijom i potporom. Agencija je zaprimila 393 prijedloga, od kojih je 45 odabrano. — Rezultati prvog poziva na podnošenje prijedloga u području energetske učinkovitosti pokazali su da je potpora inovacijama u tom području, od istraživanja do maloprodaje, obećavajuća. — Agencija je u listopadu, u okviru informativnog dana o javno-privatnim partnerstvima koji je organizirao GU za istraživanje i razvoj, predstavila teme u vezi s financiranjem javno-privatnih partnerstava. — EASME je u prosincu organizirao informativni dan u Bruxellesu kako bi predstavio poziv na podnošenje prijedloga u području energetske učinkovitosti za 2015. u okviru programa Obzor 2020., kojem je prisustvovalo više od 550 sudionika. — Osoblje Agencije sudjelovalo je i na sastancima Europske komisije i dionika iz sektora industrije u vezi s budućim prioritetima energetski učinkovite gradnje i ugovornih javno-privatnih partnerstava u okviru programa SPIRE. Agencija pridonosi ostvarivanju sljedećih posebnih ciljeva GU-a za istraživanje i razvoj i GU-a za unutarnje tržište, industriju, poduzetništvo te male i srednje poduzetnike: stvaranje gospodarstva i društva koje se učinkovito koristi resursima (i vodom) te koje je otporno na klimatske promjene, zaštita i održivo upravljanje prirodnim resursima i ekosustavima, te održiva opskrba i korištenje sirovinama kako bi se zadovoljile potrebe sve većeg broja stanovnika u svijetu unutar održivih granica prirodnih resursa i ekosustava planeta u okviru 5. društvenog izazova „Klimatska politika, okoliš, učinkovitost resursa i sirovine. Ključne aktivnosti — Agencija je 2014. godine bila odgovorna za provedbu poziva u okviru programa Obzor 2020. u okviru 5. društvenog izazova, osim poziva s velikom političkom važnošću ili onih koje su provela druga tijela. — Agencija je imala ulogu upravitelja i sudionika u nekoliko poziva na podnošenje prijedloga, kao što su pozivi „Energetska učinkovitost”, „Otpornost na katastrofe” i „Plavi rast”. — Agencija je u studenome organizirala informativni dan o pozivima na podnošenje prijedloga 2015. u vezi s klimatskom politikom, okolišem, učinkovitošću resursa i sirovina u okviru programa Obzor 2020. Svrha tog događaja bila je potencijalnim podnositeljima prijedloga predstaviti pozive na podnošenje prijedloga za 2015. te pružiti smjernice za pripremu i podnošenje prijedloga. Agencija upravlja Programom za okoliš i klimatske aktivnosti (LIFE) kojim se pruža potpora u postizanju posebnih ciljeva povezanih s politikom okoliša i klimatskom politikom na razini Unije i međunarodnoj razini. Ključne aktivnosti — Agencija je upravljala sljedećim pozivima na podnošenje prijedloga koje su pokrenuli GU za okoliš i GU za klimatsku politiku: poziv na podnošenje prijedloga za dodjelu bespovratnih sredstava za poslovanje nevladinih organizacija u okviru programa LIFE s ukupnim proračunom od 9 milijuna eura, za koji je Agencija zaprimila 66 prijedloga. — Poziv na podnošenje prijedloga za projekte povećanja kapaciteta, za koji 15 država članica ispunjava uvjete prihvatljivosti, otvoren je do rujna 2015. — Agencija je ocijenila više od 250 prijedloga iz različitih područja djelovanja, kao što su klimatska politika (190 prijava) i dodjela bespovratnih sredstava za poslovanje nevladinih organizacija (66 prijedloga). — Agencija je aktivno sudjelovala u informativnom danu o programu LIFE za nacionalne kontaktne točke i organizirala dva informativna dana o dodjeli bespovratnih sredstava za poslovanje nevladinih organizacija. Agencija je provela dijelove Europskog fonda za pomorstvo i ribarstvo (EFPR), čiji je cilj bio pridonijeti promicanju konkurentnog, ekološki održivog, gospodarski isplativog i društveno odgovornog ribarstva i akvakulture te potaknuti razvoj i provedbu integrirane pomorske politike (IPP) EU-a. Ključne aktivnosti — Provedba dijelova Europskog fonda za pomorstvo i ribarstvo (EFPR) delegirana je Agenciji u listopadu 2014. GU za pomorstvo i ribarstvo odlučio je Agenciji delegirati 19 mjera EFPR-a. — Prva od tih mjera Agenciji je u praksi prenesena u prosincu. U suradnji s GU-om za pomorstvo i ribarstvo Agencija je pripremila ocjenu četiri poziva na podnošenje ponuda i jednog poziva na podnošenje prijedloga. Inteligentna energija – Europa (IEE) Ključne aktivnosti Programom Inteligentna energija – Europa (IEE) podupire se energetsku politiku Europske unije i njezine ambiciozne obveze „20-20-20”, tj. smanjenje emisije stakleničkih plinova za 20 %, povećanje udjela obnovljivih izvora u proizvodnji energije do 20 % i smanjenje potrošnje energije za 20 %, koje je potrebno ostvariti do 2020. — Proračun za program IEE za koji je odgovorna Agencija izvršen je u cijelosti (67 milijuna eura) 2014. godine. Povrh toga, prosječno vrijeme potrebno za procjenu izvješća o projektu u okviru programa IEE te za isplatu sredstava korisnicima bilo je kraće od vremena utvrđenog ugovornim obvezama. — Programom Inteligentna energija – Europa ostvarena je konkretna korist za energetsku politiku EU-a. Analizom učinka programa IEE pokazalo se da su od 2007. projekti u okviru programa IEE medijima doprli do više od 40 milijuna ljudi diljem EU-a. Usto se njima omogućila opskrba energijom iz obnovljivih izvora za 7 milijuna građana u količini koja premašuje godišnju potrošnju električne energije te se uštedjela količina primarne energije istovjetna godišnjoj potrošnji električne energije više od 2 milijuna kućanstava. Osim toga, ti bi projekti trebali potaknuti ulaganja u održive izvore energije u iznosu od više od 3 milijarde eura. — Agencija je priopćila rezultate programa na različitim događanjima. Primjerice, Agencija je u lipnju 2014. u suradnji s GU-om za energetiku organizirala drugo izdanje Europskog tjedna održive energije (EUSEW), glavnog događanja EU-a namijenjenog javnim vlastima, agencijama za energiju, privatnim poduzećima, nevladinim organizacijama i industrijskim udruženjima koji su uključeni u pružanje potpore ostvarenju energetskih i klimatskih ciljeva EU-a. Tjedan je obuhvaćao i dodjelu nagrada, političku konferenciju na visokoj razini i 600 događanja s oko 1 00 000 sudionika iz EU-a i mnogih država diljem svijeta. — Održano je nekoliko događanja organiziranih u okviru inicijative Managenergy, posebno tijekom dana otvorenih vrata. Usto je osoblje Agencije prisustvovalo više od 100 sastanaka u vezi s projektom. Ekološke inovacije Ključne aktivnosti Jedan od ključnih ciljeva Programa za poduzetništvo i inovacije jest pružanje potpore ekološkim inovacijama. Projekti ekoloških inovacija usmjereni su na čišću proizvodnju, upravljanje okolišem te nove proizvode i usluge, kako bi održiv razvoj postao poslovna stvarnost. U 2014. godini naglasak je stavljen na: — Završetak poziva na podnošenje prijedloga za 2013. u vezi s ekološkim inovacijama u okviru kojeg je podnesen 461 prijedlog. Nakon evaluacije, za financiranje je izabrano 59 prijedloga. Na temelju raspoloživog proračuna potpisana su 42 sporazuma o dodjeli bespovratnih sredstava. — Tijekom godine se raspravljalo s nadležnim GU-ovima i drugim dionicima. Osim toga, održani su sastanci na kojima je Agencija aktivno sudjelovala u predstavljanju rezultata programa. U Ujedinjenoj Kraljevini održan je financijski sastanak s partnerima za ekološke inovacije i nacionalnim kontaktnim mjestima, tijekom Zelenog tjedna predstavljeni su projekti FICOB i EcoProFabrics, a u Španjolskoj je predstavljen projekt „Ekološke inovacije u okviru fondova EU-a”. — Projekti koje je sufinancirala Agencija međunarodno su priznati te su osvojili razne nagrade. Koordinator projekta PHOBIOR osvojio je nagradu „Energy Globe”, autonomna vlada Valencije izabrala je projekte LASERMARK i EcoBionet kao „najbolje europske ekološke projekte 2013. godine”, dok je koordinator projekta GEnIuS (MSP „Directa Plus”) izabran za uvrštavanje na popis „Italy Cleantech 10” među 10 malih i srednjih poduzeća u Italiji koja upotrebljavaju najčišće tehnologije. — Uzimajući sve navedeno u obzir, program ekoloških inovacija, u okviru preostalih dijelova Programa za konkurentnost i inovacije, i dalje se provodi velikom brzinom i s velikim uspjehom. Svi su projekti iz poziva na podnošenje prijedloga za 2013. ugovoreni, a većinu njih već se i započelo provoditi. Procjena tekućih projekata izvršena je u skladu s utvrđenim ciljevima te zaključena 2014. uz 100 %-tnu iskorištenost proračunskih sredstava.